Bundsautobahn 863

De Bundsautobahn 863 (kort ok BAB 863 oder A 863) is en plaante Autobahn in Düütschland, de in den Verloop vun de B 500 twüschen de A 5 bi Baden-Baden un de franzööschen Grenz bi Iffezheim boet warrn schall. Se verlöpt denn över en Streck vun 5,8 km op dat Rebeet vun Baden-Württemberg.

In Bundsverkehrsweegplaan vun 2003 is de Bo vun disse Autobahn ünner „wietere Nafraag“ opföhrt un weer mit 79,5 Millionen Euro ansett.

Op franzöösche Siet schall de Départementsstraat D 4 utboet warrn un an de franzöösche Autobahn A 35 bi Beinheim anslaten warrn.

 Ehmolig Plaan 
Dat geev fröher al en annert Autobahnprojekt, dat ünner de Beteken Bundsautobahn 863 plaant weer. Disse Plaan seeg vör, dat de Autobahn vun Freiburg im Breisgau Richt Noordoosten rutföhren schüll. Vundaag verloopt dor de Bundstraten B 3 un B 294, de meist as en Autobahn utboet sünd.

 Weblenken 
 Streckenbeschrieven vun de plaante A 863 bi Baden-Baden
 Streckenbeschrieven vun de ehmols plaante A 863 bi Freiburg

Kategorie:Autobahn
Kategorie:Düütschland